Б, таблици 34 и 35 от приложение I към настоящия регламент.
 в)
 Може да се използват опростени кодове за партньорските държави членки или партньорските държави.
 г)
 Данни за нетната маса се съставят само за стоките от глава 27 от Комбинираната номенклатура, която е в сила през референтния период.
 Раздел 23
 Стоки, доставяни до и от съоръжения в морето
 1.
 За целите на настоящия раздел:
 а)
 „съоръжения в морето“ са оборудване и устройства, които ще бъдат монтирани или са монтирани и разположени в морето извън статистическата територия на всяка държава членка;
 б)
 терминът „стоки, доставяни до съоръжения в морето“ се отнася до доставката на продукти за екипажа и за работата на двигателите, машините и другото оборудване на съоръженията в морето;
 в)
 терминът „стоки, които ще бъдат използвани за изграждане на съоръжение в морето“ се отнася до доставката на трайни изделия за изграждането на ново или за разширяването на съществуващо съоръжение в морето;
 г)
 „стоки, получени или произведени от съоръжения в морето“ са продукти, извлечени от морското дъно или неговите недра или произведени от съоръжения в морето, и стоки, получени от разрушаването на съоръжения в морето; по отношение на природния газ и електроенергията, получени или произведени от съоръжения в морето, не се прилагат разпоредбите на настоящия раздел, а разпоредбите на раздели 26 и 27 съответно;
 д)
 смята се, че съоръжение в морето принадлежи на държавата членка или нечленуващата държава, ако е разположено в зона, в която държавата членка или нечленуващата държава има изключителни права на експлоатация на морското дъно или неговите недра или има право да издаде разрешение за такава експлоатация.
 2.
 Европейската статистика за международната търговия със стоки обхваща:
 а)
 вноса на стоки, доставяни, както следва:
 i)
 от друга държава членка или нечленуваща държава до съоръжение в морето, принадлежащо на отчетната държава членка,
 ii)
 от съоръжение в морето, принадлежащо на друга държава членка или нечленуваща държава, до отчетната държава членка,
 iii)
 от съоръжение в морето, принадлежащо на друга държава членка или нечленуваща държава, до съоръжение в морето, принадлежащо на отчетната държава членка;
 б)
 износа на стоки, доставяни, както следва:
 i)
 до друга държава членка или нечленуваща държава от съоръжение в морето, принадлежащо на отчетната държава членка,
 ii)
 до съоръжение в морето, принадлежащо на друга държава членка или нечленуваща държава, от отчетната държава членка,
 iii)
 до съоръжение в морето, принадлежащо на друга държава членка или нечленуваща държава, от съоръжение в морето, принадлежащо на отчетната държава членка.
 3.
 По отношение на статистиката за износа и вноса на стоки, доставяни до и от съоръжения в морето, се прилагат следните разпоредби:
 а)
 Референтният период е месецът, през който стоките са доставени до или от съоръжение в морето.
 б)
 За стоките, доставяни до съоръжения в морето, може да се използва опростено разпределение по стоки, както е предвидено в част Б, таблици 34 и 35 от приложение I към настоящия регламент.
 За стоките, получени или произведени от съоръжения в морето, и за стоките, които ще бъдат използвани за изграждане на съоръжения в морето, се използват кодовете на стоките по подпозициите на Комбинираната номенклатура в сила.
 в)
 За